CELEX: 52011PC0861
Language: mt
Date: 2011-12-08
Title: Proposta għal DEĊIŻJONI TAL-KUNSILL dwar l-adeżjoni tal-UE fil-Kumitat Konsultattiv Internazzjonali dwar il-Qoton (ICAC)

|

52011PC0861

Proposta għal DEĊIŻJONI TAL-KUNSILL dwar l-adeżjoni tal-UE fil-Kumitat Konsultattiv Internazzjonali dwar il-Qoton (ICAC)  /* KUMM/2011/0861 finali - 2011/0420 (NLE) */  

	MEMORANDUM TA’ SPJEGAZZJONI1. IL-KUNTEST TAL-PROPOSTAIl-Kumitat Konsultattiv Internazzjonali dwar il-Qoton (ICAC) huwa l-Korp Internazzjonali tal-Merkanzija għall-qoton[1]. Il-missjoni tiegħu hija li jgħin lill-gvernijiet jippromwovu ekonomija dinjija b’saħħitha tal-qoton. Qed jagħmel dan billi jiżgura trasparenza fis-suq dinji tal-qoton, billi jservi bħala ċentru ta’ skambju ta’ tagħrif għall-informazzjoni teknika dwar il-produzzjoni tal-qoton u billi jservi bħala forum għal diskussjonijiet dwar kwistjonijiet relatati mal-qoton li jkollhom sinifikat internazzjonali. L-ICAC jaħdem bħala osservatur tal-istatistika u jiġbor flimkien il-pajjiżi li jipproduċu, li jikkunsmaw u li jikkummerċjalizzaw kif ukoll l-oqsma kollha tal-industrija tal-qoton. Għandu rwol ġenerali ta’ faċilitar, u mhuwiex impenjat fl-iffissar jew fid-determinazzjoni tal-prezzijiet tal-qoton.Sal-ġurnata tal-lum, l-ICAC huwa wieħed mill-ftit ICBs li l-UE mhijiex membru fih.F’bosta okkażjonijiet (jiġifieri fil-Konklużjonijiet tiegħu tal-2004, l-2008 u l-2010), il-Kunsill talab lill-Kummissjoni biex tikkunsidra s-sħubija tal-UE fl-ICAC. L-UE hija produttur tal-qoton u żviluppat minn importatur nett tal-qoton (sal-2008) għal esportatur nett tal-qoton sa mill-2009. L-industrija tat-tessut u l-ħwejjeġ tal-UE hija utent importanti tad-drapp tal-qoton. Barra minn hekk, il-qoton huwa qasam importanti għall-kooperazzjoni Ewropea għall-iżvilupp, peress li sa mill-2004 l-UE kienet id-donatur ewlieni għas-settur tal-qoton Afrikan.2. IR-RIŻULTATI TAL-KONSULTAZZJONIJIET MA’ PARTIJIET INTERESSATI U VALUTAZZJONIJIET TAL-IMPATTMeta tiġi kkunsidrata s-sitwazzjoni ta’ bħalissa, il-Kummissjoni tqis li s-sħubija fl-ICAC tkun ħaġa tajba minħabba li:-  tippermetti lill-UE li tesprimi l-opinjonijiet tagħha dwar il-qoton b’vuċi waħda fl-ICB adegwat,-  tipprovdi lill-UE aċċess għal tagħrif dwar kwistjonijiet relatati mal-qoton, sabiex tkun tista’ issegwi s-suq tal-qoton u tinfluwenza l-aġenda tal-qoton,-  tiffaċilita rabtiet u s-sħubijiet bejn is-settur privat tal-UE (qoton u tessut), il-produtturi tal-qoton (mill-UE u minn pajjiżi li qed jiżviluppaw), u l-awtoritajiet pubbliċi.Is-Segretarjat tal-ICAC huwa favur ħafna tas-sħubija tal-UE, peress li din iżżid l-importanza u l-istatus internazzjonali tal-ICAC bħala ICB.3. ELEMENTI LEGALI TAL-PROPOSTAMinħabba li l-kwistjonijiet ta’ kummerċ jirrappreżentaw parti importanti tal-kompiti tal-ICAC, il-Kummissjoni temmen li hija mixtieqa l-kompetenza esklużiva tal-UE skont l-Artikolu 207 tat-TFUE4. IMPLIKAZZJONI BAĠITARJAIs-sħubija fl-ICAC hija bbażata fuq il-ħlas ta’ kontribuzzjoni annwali. Din hija kkalkolata fuq bażi annwali skont in-numru ta’ membri tal-ICAC (parti fissa) u l-volum tal-qoton mhux maħdum ikkummerċjalizzat minn kull membru (parti varjabbli) Tkun meħtieġa kontribuzzjoni ta’ USD 360 000 fis-sena, li tagħti lill-UE influwenza adegwata fuq l-affarijiet tal-ICAC u tippermetti involviment wiesa’ tal-UE fl-attivitajiet tal-ICAC.2011/0420 (NLE)Proposta għalDEĊIŻJONI TAL-KUNSILLdwar l-adeżjoni tal-UE fil-Kumitat Konsultattiv Internazzjonali dwar il-Qoton (ICAC)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 (3) u (4), flimkien mal-Artikolu 218 (6) (a) tiegħu,Wara li kkunsidra l-proposta mill-Kummissjoni Ewropea,Wara l-approvazzjoni tal-Parlament Ewropew[2],Billi:1.  L-Unjoni Ewropea (UE) mhijiex membru tal-Kumitat Konsultattiv Internazzjonali dwar il-Qoton.2.  Fis-27 ta’ April 2004, is-27 ta’ Mejju 2008 u l-10 ta’ Mejju 2010, il-Kunsill, fil-Konklużjonijiet tiegħu dwar il-Pjan ta’ Azzjoni tal-UE dwar il-ktajjen ta’ prodotti bażiċi agrikoli, id-dipendenza u l-faqar, dwar is-Sħubija UE-Afrika favur l-iżvilupp tas-settur tal-qoton u dwar il-promozzjoni tal-azzjoni tal-UE fil-qasam ta’ prodotti bażiċi, rispettivament, stieden lill-Kummissjoni sabiex tikkunsidra s-sħubija tal-UE fil-Kumitat Konsultattiv Internazzjonali dwar il-Qoton.3.  Minħabba li l-għanijiet ta’ din l-organizzazzjoni jikkonċernaw politiki tal-agrikoltura, tal-kummerċ u tal-iżvilupp, huwa fl-interess tal-UE li tissieħeb magħha, skont l-Artikolu II, Taqsimiet 1 u 2, tar-Regoli u r-Regolamenti tal-Kumitati Konsultattiv Internazzjonali dwar il-Qoton.ADOTTA DIN ID-DEĊIŻJONI:Artikolu 1L-adeżjoni tal-Unjoni Ewropea mal-Kumitat Konsultattiv Internazzjonali dwar il-Qoton hija hawn approvata f’isem l-Unjoni.Ir-Regoli u r-Regolamenti tal-Kumitat Konsultattiv Internazzjonali dwar il-Qoton huma mehmuża ma’ din id-Deċiżjoni.Artikolu 2Il-President tal-Kunsill għandu jinnomina persuna bis-setgħa li tikkomunika f’isem l-Unjoni Ewropea din id-Deċiżjoni lill-Kunsill Konsultattiv Internazzjonali dwar il-Qoton, sabiex tesprimi l-kunsens tal-Unjoni Ewropea li tintrabat bir-Regoli u r-Regolamenti tal-Kumitat.Artikolu 3Din id-Deċiżjoni għandha tidħol fis-seħħ fil-jum ta’ wara dak tal-pubblikazzjoni tagħha f’ Il-Ġurnal Uffiċjali tal-Unjoni Ewropea.Magħmul fi Brussell,Għall-KunsillIl-PresidentREGOLI U REGOLAMENTI TAL-KUMITAT KONSULTATTIV INTERNAZZJONALI DWAR IL-QOTONKif adottati fil-31 Laqgħa Plenarja – is-16 ta’ Ġunju 1972 (B’emendi sa Novembru 2008)ARTIKOLU I – TERMINI TA’ REFERENZAIl-funzjonijiet tal-Kumitat Konsultattiv Internazzjonali dwar il-Qoton (minn hawn ’il quddiem l-ICAC) huma:a. Li josserva u jżomm kuntatt mill-qrib ma’ żviluppi li jaffettwaw is-sitwazzjoni dinjija tal-qoton.b. Li jiġbor, ixerred, u jżomm kompluta statistika awtentika u aġġornata u tagħrif ieħor relatat mal-produzzjoni dinjija, il-kummerċ, il-konsum, il-ħażniet u l-prezzijiet tal-qoton; u fibri tessili oħrajn, jew tessuti, safejn jaffettwaw l-ekonomija tal-qoton u safejn ma jiġux idduplikati inkarigi li l-gvernijiet ikunu assenjaw lil korpi internazzjonali oħrajn.c. Li jissuġġerixxi lill-gvernijiet membri tal-ICAC, kif u meta jkun xieraq, kwalunkwe miżuri li l-ICAC iqis bħala adegwati u prattiċi sabiex titjieb il-kollaborazzjoni internazzjonali maħsuba sabiex tiżviluppa u tmantni ekonomija dinjija tal-qoton b’saħħitha.d. Li jservi bħala forum ta’ diskussjonijiet internazzjonali dwar kwistjonijiet relatati mal-prezzijiet tal-qoton, iżda mingħajr preġudizzju għal diskussjonijiet li jkunu qed iseħħu x’imkien ieħor, pereżempju fl-UNCTAD. Diskussjonijiet bħal dawn għandhom isiru regolarment kemm fil-Kumitat Permanenti kif ukoll waqt Laqgħat Plenari annwali.ARTIKOLU II - SĦUBIJATaqsima 1 – Eliġibbiltà għas-Sħubijaa. Is-sħubija fl-ICAC hija miftuħa għall-membri kollha tan-Nazzjonijiet Uniti jew tal-Organizzazzjoni tal-Ikel u l-Agrikoltura tan-Nazzjonijiet Uniti, li jesprimu interess fil-qoton.b. Kull gvern ieħor li jesprimi interess fil-qoton għandu jkun eliġibbli biex japplika għas-sħubija.Taqsima 2 – Adeżjoni għal Sħubija: Impenji tal-Gvernijiet li JaċċeduL-adeżjoni ta’ kwalunkwe gvern mal-ICAC għandha ssir permezz tal-proċeduri li ġejjin:a. Gvern li jkun jixtieq jaċċedi għandu jindirizza komunikazzjoni lid-Direttur Eżekuttiv u jiddikjara li:4.  Għandu interess fil-qoton;5.  Huwa ppreparat li jissodisfa l-obbligi tas-sħubija fir-rigward ta’:6.  L-aċċettazzjoni tar-Regoli u r-Regolamenti tal-ICAC fis-seħħ f’dak iż-żmien,7.  Is-sottomissjoni tal-informazzjoni dwar is-sitwazzjoni tal-qoton u kwistjonijiet relatati f'pajjiżu stess skont ir-rekwiżiti preskritti tal-ICAC u kull programm ta’ ħidma li jista’ jkun approvat minn żmien għall-ieħor, u8.  Il-ħlas tal-valutazzjonijiet tiegħu.b. Il-Kumitat Permanenti jew il-Kumitat Konsultattiv, kif applikabbli, għandu mbagħad jikkunsidra l-Komunikazzjoni tal-gvern li jkun jixtieq isir parteċipi.c. Normalment l-adeżjoni ta’ gvern li jikkwalifika għas-sħubija taħt id-dispożizzjonijiet tat-Taqsima 1 a. ta’ dan l-artikolu għandha tiġi kkonfermata fil-laqgħa li jkun imiss tal-Kumitat Permanenti. Madankollu, jekk il-kwistjoni tal-adeżjoni titqajjem fil-Laqgħa Plenarja l-Kumitat Konsultattiv għandu jikkonferma l-adeżjoni.d. L-applikazzjoni għas-sħubija mingħand kull gvern ieħor għandha tiġi kkunsidrata mill-Kumitat Konsultattiv.e. Kull meta jikkonferma jew japprova l-ammissjoni ta’ gvern għas-sħubija fl-ICAC, il-Kumitat Permanenti jew il-Kumitat Konsultattiv għandu, fl-isess ħin, jikkonferma l-ammont tal-kontribuzzjoni finanzjarja stabbilita għal dan il-gvern fis-sena tal-adeżjoni tiegħu skont id-dispożizzjonijiet tat-Taqsima 4 c. ta’ dan l-artikolu.f. Id-Direttur Eżekuttiv għandu jinnotifika lill-gvern ikkonċernat bil-miktub dwar l-azzjoni li tkun ittieħdet.Taqsima 3 – Irtirar mis-SħubijaL-irtirar ta’ kwalunkwe gvern mis-sħubija fl-ICAC għandha ssir permezz tal-proċedura li ġejja:a. Kull gvern li jkun jixtieq jirtira għandu jindirizza komunikazzjoni lid-Direttur Eżekuttiv għal dan l-għan, u jiddikjara d-data li fiha jkun jixtieq li l-irtirar isir effettiv.b. Id-Direttur Eżekuttiv għandu jinforma lill-Kumitat Konsultattiv jew lill-Kumitat Permanenti, kif applikabbli, dwar kull irtirar u, meta jirrikonoxxi l-irtirar, għandu jinnotifika lill-gvern ikkonċernat dwar l-istatus finanzjarju tiegħu mal-ICAC.Taqsima 4 – L-Obbligi Finanzjarji tal-Membria. Il-valutazzjoni ta’ kull gvern membru għandha tkun is-somma aġġustata għall-eqreb $100 ta’:9.  Kontribuzzjoni bażika: 40 fil-mija tal-valutazzjonijiet totali għandhom jinqasmu b’mod ugwali bejn il-pajjiżi membri u10.  Kontribuzzjoni prorata: it-total tal-kontribuzzjonijiet prorata għandu jkunu ugwali għat-talbiet baġitarji bit-tnaqqis tas-somma tal-kontribuzzjonijiet ugwali. Il-kontribuzzjoni prorata għandha tiġi vvalutata fuq il-bażi tal-kummerċ medju tal-qoton mhux maħdum (esportazzjonijiet flimkien ma’ importazzjonijiet) fl-aktar erba’ snin reċenti tal-qoton (Awwissu sa Lulju) li jkunu ntemmu qabel is-sena finanzjarja tal-ICAC li jkunu applikabbli għaliha l-kontribuzzjonijiet.b. Il-valutazzjonijiet għandhom ikunu dovuti fl-1 ta’ Lulju ta’ kull sena u pagabbli matul it-tliet xhur ta’ wara s-sena finanzjarja tal-ICAC. Kull ħlas irċevut minn gvern membru għandu jiġi applikat kontra l-itwal dejn pendenti dovut lill-ICAC minn dak il-pajjiż.c. Il-valutazzjoni inizjali ta’ gvern li jaċċedi għas-sħubija fl-ICAC għandha tiġi kkalkolata skont it-Taqsima 4 a. ta’ dan l-Artikolu. Din il-valutazzjoni inizjali għandha tkun proratata skont in-numru ta’ perjodi ta’ tliet xhur li jkun fadal fis-sena finanzjarja tal-ICAC. Il-kontribuzzjoni prorata għandha tiġi stabbilita permezz tar-relazzjoni tal-kummerċ medju li tkun intużat biex jiġu stabbiliti l-aħħar kontribuzzjonijiet prorata vvalutati għall-membri eżistenti.d. Il-valutazzjoni inizjali ta’ gvern li jaċċedi għas-sħubija għandha tkun dovuta fid-data meta l-adeżjoni tiegħu issir effettiva, u pagabbli matul it-tliet xhur ta’ wara.e. Mal-irtirar ta’ gvern membru, ma jingħata l-ebda ħelsien minn jew rifużjoni ta’ kwalunkwe parti mill-valutazzjoni tiegħu għas-sena finanzjarja tal-ICAC li matulha jseħħ l-irtirar. Kwalunkwe valutazzjoni mhux imħallsa għal dik is-sena għandha ssir pagabbli fid-data meta d-Direttur Eżekuttiv jirċievi l-komunikazzjoni msemmija fit-Taqsima 3 a. ta’ dan l-Artikolu.f. Jekk il-valutazzjoni ta’ gvern membru tkun qiegħda b’lura bi tnax -il xahar, ħlief għal ammont minimu, li m’għandux jaqbeż il-15 fil-mija tal-valutazzjoni annwali kurrenti tiegħu, id-Direttur Eżekuttiv għandu jinnotifika lill-gvern ikkonċernat li, sakemm ma jsirx il-ħlas fis-sitt xhur ta’ wara d-data tan-Notifikazzjoni, l-għoti ta’ dokumenti u servizzi oħrajn ma jitkompliex minn dakinhar ’il quddiem. Jekk il-pagament ma jiġix irċevut wara sitt xhur oħra, is-sħubija ta’ dak il-membru għandha tiġi sospiża.g. Gvern li jkun irtira mis-sħubija taħt it-Taqsima 3 ta’ dan l-Artikolu jew li s-sħubija tiegħu ma tkunx tkompliet taħt it-Taqsima 4 f. m’għandux jerġa’ jiġi aċċettat biex jissieħeb sakemm ikunu tħallsu mill-inqas wieħed minn kull ħamsa tad-djun kollha dovuti lill-ICAC minn dak il-pajjiż. Is-sħubija tal-gvern għandha titkompla biss jekk ma jakkumulawx arretrati addizzjonali filwaqt li d-dejn lill-Kumitat ikun qed jerġa’ jitħallas kollu, u biss jekk il-gvern ikompli jħallas id-dejn tiegħu lill-Kumitat permezz ta’ ħlas bin-nifs ta’ mhux inqas minn kwart tal-bqija kull sena.ARTIKOLU III – KUMITAT KONSULTATTIVTaqsima 1 - DefinizzjoniF’dawn ir-Regoli u r-Regolamenti il-kliem “Kumitat Konsultattiv” ifisser laqgħa tal-ICAC f'sessjoni plenarja.Taqsima 2 – Il-Frekwenza u l-Post tal-LaqgħatIl-laqgħat tal-Kumitat Konsultattiv għandhom isiru fuq l-istedina tal-gvernijiet membri. Normalment, għandhom isiru laqgħat regolari mill-inqas darba kull sena kalendarja. Laqgħat addizzjonali jistgħu jissejħu mill-Kumitat Permanenti. L-istediniet biex jiġu ospitati laqgħat plenari ma jistgħux jiġu aċċettati mingħand pajjiżi li jkollhom arretrati għal aktar minn sena fil-pagament ta’ valutazzjonijiet lill-ICAC.Il-laqgħat tal-Kunsill Konsultattiv għandhom jalternaw kemm jista’ jkun bejn il-pajjiżi li jesportaw u jimportaw il-qoton. Minħabba li s-sede tal-organizzazzjoni qiegħda fl-Istati Uniti tal-Amerika, il-laqgħat għandhom isiru aktar ta’ spiss hemmhekk milli f’pajjiżi membri oħrajn u ġeneralment f’intervalli ta’ mhux aktar minn ħames snin.Taqsima 3 – Attendenza fil-LaqgħatStedina mingħand gvern membru lill-Kumitat Konsultattiv Internazzjonali dwar il-Qoton bl-offerta li jospita laqgħa tal-Kumitat Konsultattiv għandha tkun estiża bil-ftehim li d-delegazzjonijiet mill-pajjiżi membri kollha huma intitolati li jattendu u jipparteċipaw fil-laqgħa, jekk ikunu jixtiequ. Il-Kumitat stess jista’ joħroġ l-istediniet lill-pajjiżi membri.Taqsima 4 – Il-Proċedura waqt il-Laqgħata. F’kull laqgħa tal-Kumitat Konsultattiv, il-President tal-Konferenza għandu jiġi nnominat mill-gvern ospitanti. Il-President tal-Kumitat Permanenti se jservi bħala l-Ewwel Viċi President. Il-gvern ospitanti jista’ jaħtar viċi president wieħed jew aktar. Il-President tal-Konferenza normalment jippresjedi f’laqgħat tal-Kumitat ta’ Tmexxija u s-Sessjonijiet Plenari. Kumitati oħra għandhom jinnominaw il-President u l-Viċi Presidenti tagħhom stess.b. Id-Direttur Eżekuttiv tal-ICAC għandu jservi bħala s-Segretarju Ġenerali u jista’ jinnomina Segretarju Ġenerali Assoċjat wieħed jew aktar. Jekk id-Direttur Eżekuttiv ma jkunx disponibbli, il-gvern ospitanti għandu jinnomina s-Segretarju Ġenerali.c. Kull gvern membru għandu jinnotifika lid-Direttur Eżekuttiv malajr kemm jista’ jkun l-ismijiet tar-rappreżentanti, supplenti u konsulenti u tagħrif ieħor ta’ dan it-tip, inkluża n-nomina tal-kap tad-delega, kif ikun meħtieġ għar-reġistrazzjoni.d. Matul id-diskussjonijiet fuq kwalunkwe kwistjoni, kull gvern membru jista’ jressaq punt ta’ ordni u jista’ jmexxi l-għeluq jew l-aġġornament ta’ dibattitu. F’kull każ, l-uffiċjal li jippresjedi għandu jiddikjara d-deċiżjoni tiegħu immedjatament, li għandha tibqa’ sakemm ma tiġix annullata mil-laqgħa.Taqsima 5 – Termini ta’ Referenzaa. Għandu jinħatar Direttur Eżekuttiv u jiġi stabbilit il-kuntratt bażiku u l-emolumenti tiegħu.b. Għandhom jiġu kkunsidrati u jittieħdu passi fuq kwalunkwe kwistjoni oħra skont it-termini ta’ referenza tal-ICAC.ARTIKOLU IV – IL-KUMITAT PERMANENTITaqsima 1 – Ir-Relazzjoni mal-Kumitat Konsultattiva. Bejn il-Laqgħat Plenari l-Kumitat Konsultattiv għandu jiġi rrappreżentat f’Washington minn Kumitat Permanenti, li għandu jkun subordinat għalih.b. Il-Kumitat Konsultattiv jista’ jiddelega l-awtorità dwar kwistjonijiet speċifiċi lill-Kumitat Permanenti. Il-Kumitat Konsultattiv jista’ jimmodifika jew jirtira delega tal-awtorità ta’ dan it-tip.c. L-azzjonijiet kollha meħuda mill-Kumitat Permanenti jistgħu jiġu riveduti mill-Kumitat Konsultattiv.d. Il-President tal-Kumitat Permanenti f’kull laqgħa tal-Kumitat Konsultattiv għandu jirrapporta dwar l-attivitajiet tal-Kumitat Permanenti mill-aħħar laqgħa.Taqsima 2 - SħubijaIl-membri kollha tal-ICAC huma eliġibbli biex iservu fil-Kumitat Permanenti.L-istediniet biex jiġu ospitati laqgħat plenari ma jistgħux jiġu aċċettati mingħand pajjiżi li jkollhom arretrati ta’ aktar minn sena fil-pagament ta’ valutazzjonijiet lill-ICAC.Taqsima 3 – Kompetenza, Dmirijiet u Responsabbiltajieta. Sostantivi11.  Li jikkostitwixxi mezz għall-iskambju ta’ opinjonijiet fir-rigward tal-iżviluppi attwali u prospettivi fis-sitwazzjoni internazzjonali tal-qoton.12.  Li jagħti effett prattikabbli lid-direzzjonijiet, id-deċiżjonijiet u r-rakkomandazzjonijiet kollha tal-Kumitat Konsultattiv.13.  Li jħejji programmi ta’ ħidma.14.  Li jiżgura li l-programmi ta’ ħidma jitwettqu safejn ikunu jippermettu l-finanzi tal-ICAC. Din ir-responsabbiltà għandha tinvolvi, iżda mhijiex neċessarjament limitata għal dawn li ġejjin:15.  Id-determinazzjoni tan-numru, in-natura u d-distribuzzjoni ta’ rapporti u pubblikazzjonijiet li għandhom jinħarġu.16.  Kompiti lis-Segretarjat jew lis-sottokumitat adegwat dwar dawk l-elementi fil-programm ta’ ħidma approvat li ma jkunx jixtieq iżomm għalih stess.17.  It-titjib tal-istatistika.18.  Ir-relazzjonijiet pubbliċi19.  Li jħejji aġenda u skeda ta’ żmien għall-Kumitat Konsultattiv u li jagħmel rakkomandazzjonijiet biex jiġu kkunsidrati minn dan il-Kumitat. L-aġenda għandha tinkludi d-data u l-post tal-laqgħa li jmiss tal-Kumitat Konsultattiv.20.  Li jistabbilixxi kooperazzjoni prattikabbli man-Nazzjonijiet Uniti, l-Organizzazzjoni tan-Nazzjonijiet Uniti għall-Alimentazzjoni u l-Agrikoltura, l-Istitut Internazzjonali tal-Qoton, u organizzazzjonijiet internazzjonali oħrajn ikkonċernati minn kwistjonijiet ta’ interess għall-ICAC.b. FinanziLi jissorvelja l-finanzi tal-ICAC. Din ir-responsabbiltà għandha tinkludi, iżda mhix neċessarjament tkun limitata, għall-adozzjoni ta’ baġit ta’ nefqiet u skala ta’ valutazzjonijiet mingħand gvernijiet membri għas-sena finanzjarja li jmiss tal-ICAC.c. Amministrazzjoni21.  Li joħloq u jmantni Segretarjat ġewwa Washington, li għandu jinkludi Direttur Eżekuttiv u l-persunal tiegħu. (Ara l-Artikolu VII.)22.  Li jimpjega dan il-persunal skont kif ikun jidhirlu meħtieġ għall-iskop, billi jżomm f’moħħu x-xewqa li jattira persunal ikkwalifikat b’mod wiesa’ kemm jista’ jkun mill-pajjiżi parteċipanti.23.  Li jaħtar Direttur Eżekuttiv ġdid u jistabbilixxi t-termini tal-impjieg tiegħu fil-każ ta’ bżonn, fil-perjodu interim ta’ bejn il-laqgħat tal-Kumitat Konsultattiv.24.  Li jistabbilixxi, kif iqis meħtieġ għall-ħidma effiċjenti tan-negozju, id-dmirijiet u r-responsabbiltajiet ta’ kull wieħed mill-uffiċjali tiegħu jew tas-Segretarjat.25.  Li jirrakkomanda emendi għal dawn ir-Regoli u r-Regolamenti.Taqsima 4 – Assenjazzjoni ta’ XogħolIl-Kumitat Permanenti jista’ jassenja xogħol lil kwalunkwe sottokumitat dwar kwistjonijiet li jkunu fil-kompetenza ta’ dak is-sottokumitat.Taqsima 5 – Il-Proċeduri tal-Kumitat Permanentia. Punti ġenerali26.  Il-laqgħat għandhom isiru meta jissejħu mill-President jew mid-Direttur Eżekuttiv, fuq talba ta’ kwalunkwe gvern membru, jew permezz tad-deċiżjoni tal-Kumitat Permanenti.27.  Normalment għandu joħroġ avviż ta’ mill-inqas għaxart ijiem.28.  Il-laqgħat għandhom isiru fil-privat sakemm il-Kumitat Permanenti ma jiddeċidix mod ieħor.b. Kworum29.  Terz tal-membri għandhom jikkostitwixxu kworum.30.  Fin-nuqqas ta’ kworum il-laqgħa għandha titkompla jekk ikunu rappreżentati mill-inqas tmien pajjiżi. Madankollu, il-minuti għandhom jidentifikaw liema deċiżjonijiet, jekk ikun hemm, ikunu ġew adottati fin-nuqqas ta’ kworum u liema gvernijiet, jekk ikun hemm, ikunu astjenew fl-adozzjoni tagħhom.31.  Kwalunkwe deċiżjoni ta’ dan it-tip normalment għandha tkun vinkolanti. Madankollu, il-membri li jew ikunu assenti jew li jkunu rriservaw il-pożizzjoni tagħhom jistgħu jopponu f'perjodu ta’ għaxart ijiem mid-data tal-minuti proviżorji u jekk in-numru ta’ dawk li jopponu d-deċiżjoni jkun ikbar minn dak ta’ dawk li jkunu appoġġjaw id-deċiżjoni fil-laqgħa, id-deċiżjoni tiġi annullata, u dan il-fatt għandu jiġi rrapportat fil-minuti finali.c. Aġenda32.  L-adozzjoni ta’ aġenda għandha tkun l-ewwel ħaġa li għandha tiġi indirizzata fil-laqgħat kollha.33.  Għandha titħejja aġenda proviżorja mid-Direttur Eżekuttiv u din għandha tintbagħat lill-gvernijiet membri kollha mal-avviż li jsejjaħ il-laqgħa. Jista’ jiġi inkluż punt fuq l-aġenda proviżorja minn kwalunkwe membru tal-ICAC billi jinnotifika lid-Direttur Eżekuttiv mill-inqas ġimgħa qabel il-laqgħa.34.  Punt jista’ jiġi miżjud mal-aġenda matul laqgħa sakemm ma topponix il-maġġoranza ta’ dawk il-membri preżenti. Madankollu, kull azzjoni meħuda dwar dan il-punt għandha teħtieġ unanimità għall-adozzjoni tagħha f’dik il-laqgħa.35.  Kull proposta ġdida introdotta matul laqgħa għandha tkun teħtieġ unanimità sabiex tiġi adottata f’dik il-laqgħa.d. Minuti36.  Il-minuti proviżorji tal-laqgħat għandhom jiġu ppreparati f’forma mqassra. Rekord verbatim għandu jitħejja biss meta mitlub mid-Direttur Eżekuttiv, minn uffiċjal, jew minn rappreżentant ta’ gvern membru.37.  Kull min ikun preżenti f’laqgħa għandu jkollu d-dritt li jirrevedi materjal li jikkonċernah jew li jkun attribwit lilu. Kull bidla għandha tiġi nnotifikata lis-Segretarjat fi żmien għaxart ijiem minn meta ssir il-laqgħa38.  Wara dan, il-minuti finali għandhom jitqassmu lill-gvernijiet kollha membri fl-ICAC.ARTIKOLU V – L-UFFIĊJALI TAL-KUMITAT PERMANENTITaqsima 1a. L-uffiċjali tal-Kumitat Permanenti għandhom ikunu l-President, l-Ewwel Viċi President, u t-Tieni Viċi President.b. L-uffiċjali tal-Kumitat Permanenti għandhom jiġu eletti f’kull Laqgħa regolari tal-Kumitat Konsultattiv. Dawn għandhom jibqgħu fil-kariga sal-elezzjoni tas-suċċessuri tagħhom.c. Fl-elezzjoni tal-uffiċjali tal-Kumitat Permanenti, il-Kumitat Konsultattiv għandu jqis:(i) ir-rotazzjoni fuq bażi ġeografika wiesgħa kemm jista’ jkun.(ii) l-għoti ta’ rappreżentanza adegwata kemm lill-pajjiżi li jimportaw il-qoton u kemm lil dawk li jesportawh.(iii) il-kapaċità, l-interess, u l-parteċipazzjoni fix-xogħol tal-Kumitat.d. L-uffiċjali għandhom iservu mingħajr kumpens mill-ICAC. L-ispejjeż kollha tal-uffiċjali għandhom jitħallsu mill-gvernijiet tagħhom sakemm ma jiġix deċiż mod ieħor mill-Kumitat Permanenti għal kompiti partikolari u speċifiċi li jkunu jinvolvu spejjeż tal-ivjaġġar.Taqsima 2 – MandatL-uffiċjali tal-Kumitat Permanenti għandhom jiġu eletti għal sena. F’ċirkostanzi eċċezzjonali, dawn jistgħu jerġgħu jiġu eletti għal perjodu addizzjonali. Meta jkun prattiku, l-Ewwel Viċi President għandu jiġi nnominat bħala s-suċċessur tal-President li jkun se jħalli l-kariga u t-Tieni Viċi President għandu jiġi innominat bħala s-suċċessur tal-Ewwel Viċi President.Taqsima 3 – Proċeduri Relatati mal-ElezzjonijietKumitat nominattiv, miftuħ għall-membri kollha tal-ICAC, għandu jitlaqqa’ mhux aktar tard minn erba’ xhur qabel il-Laqgħa Plenarja. Il-kumitat nominattiv se jeleġġi l-President tiegħu stess. Il-kumitat nominattiv għandu jirrapporta lill-Kumitat Permanenti li mbagħad jagħmel ir-rakkomandazzjonijiet xierqa lill-Kumitat Konsultattiv. Id-delegati għall-Kumitat Permanenti li jkunu jirrappreżentaw pajjiżi li jkollhom arretrati ta’ aktar minn sena fil-ħlas tal-valutazzjonijiet tal-ICAC fiż-żmien tal-laqgħa tal-kumitat nominattiv m’għandhomx ikunu eliġibbli għan-nomina bħala uffiċjali tal-Kumitat Permanenti.Taqsima 4 – Il-Presidenta. Il-President għandu jkun l-uffiċjal ewlieni li jippresjedi u membru ex-officio tas-sottokumitati u l-gruppi ta’ ħidma kollha.b. Jekk għal kwalunkwe raġuni l-President ma jkunx jista’ jibqa’ sat-tmiem tal-mandat tiegħu, l-Ewwel Viċi President għandu jsir il-President ad interim għall-perjodu sakem jiġi elett President ġdid.Taqsima 5 – Il-Viċi Presidentia. L-Ewwel Viċi-President għandu jippresjedi f’laqgħat tal-Kumitat Permanenti fin-nuqqas, jew fuq talba, tal-President.b. It-Tieni Viċi President għandu jippresjedi f’laqgħat tal-Kumitat Permanenti fin-nuqqas, jew fuq talba, tal-President u/jew tal-Ewwel Viċi President.c. Jekk għal kwalunkwe raġuni l-Ewwel Viċi President ma jkunx jista’ jibqa’ sat-tmiem tal-mandat tiegħu, jew jekk il-pożizzjoni tiegħu tiġi vakanti minħabba li jkun sar President ad interim skont it-Taqsima 4 b ta’ dan l-Artikolu, it-Tieni Viċi President għandu awtomatikament isir l-Ewwel Viċi President ad interim għall-perjodu sakemm jiġu eletti Viċi Presidenti ġodda.ARTIKOLU VI – SOTTOKUMITATI TAL-KUMITAT PERMANENTITaqsima 1 – Il-Kumitat PermanentiIl-Kumitat Permanenti jista’ jistabbilixxi sottokumitati jew gruppi ta’ ħidma, jippreskrivi t-termini ta’ referenza tagħhom, u jtemmhom jew jirrilaxxahom.Taqsima 2Is-sħubija fi kwalunkwe sottokumitat jew grupp ta’ ħidma għandha tkun miftuħa għal kwalunkwe membru tal-Kumitat Permanenti.Taqsima 3 – Kompetenza, Dmirijiet u Responsabbiltajiet tas-Sottokumitatia. Kull sottokumitat:39.  Għandu jkun responsabbli quddiem il-Kumitat Permanenti għax-xogħol assenjat lilu mill-Kumitat Konsultattiv jew mill-Kumitat Permanentii.40.  Jista’ jiġbed l-attenzjoni tal-Kumitat Permanenti lejn kwalunkwe kwistjoni fil-kompetenza tiegħu.41.  Għandu jeleġġi l-President u l-Viċi President tiegħu stess. Jekk, għal kwalunkwe raġuni, il-President ta’ kwalunkwe sottokumitat ma jkunx kapaċi jkompli f’din il-kariga, il-Viċi President ta’ dak is-sottokumitat għandu jsir il-president u s-sottokumitat għandu jeleġġi Viċi President ġdid.42.  Jista’ jippreskrivi r-regoli ta’ proċedura, formali jew informali, tiegħu stess.ARTIKOLU VIII – IS-SEGRETARJATTaqsima 1Is-Segretarjat għandu jitmexxa minn Direttur Eżekuttiv li għandu jkun impjegat imħallas full-time u għandu jibqa’ fil-kariga matul il-perjodu tal-kuntratt tal-impjieg tiegħu.a. Għandha tkun kundizzjoni tal-impjieg tiegħu li m’għandu jkollu l-ebda interess finanzjarju sostanzjali li jippreġudika t-tmexxija tal-affarijiet tal-ICAC u li m'għandux ifittex jew jirċievi istruzzjonijiet minn kwalunkwe awtorità ħlief l-ICAC.b. Id-Direttur Eżekuttiv għandu jirċievi trattament ugwali bħall-membri l-oħra tas-Segretarjat fil-kwistjonijiet kollha, ħlief għad-determinazzjoni u l-implimentazzjoni ta’ aġġustamenti għall-għoli tal-ħajja fis-salarji u l-kontribuzzjonijiet għall-benefiċċji tal-irtirar li fil-każ tad-Direttur Eżekuttiv se jkunu ddeterminati mis-sistema tan-NU.c. Id-Direttur Eżekuttiv43.  Għandu jkun:44.  it-Teżorier tal-ICAC, iżda mingħajr obbligazzjoni finanzjarja personali fit-twettiq normali ta’ dawn id-dmirijiet;45.  Segretarju Ġenerali tal-Kumitat Konsultattiv;46.  Segretarju tal-Kumitat Permanenti u l-korpi subordinati tiegħu, sakemm ma jiddelegax ir-responsabbiltajiet tiegħu lil membru tal-persunal tiegħu.47.  il-Kustodju tar-rekords kollha tal-ICAC;48.  Responsabbli mill-persunal tas-Segretarjat.49.  Għandu jkollu:50.  Ir-responsabbiltà sħiħa għall-programm ta’ ħidma assenjat lis-Segretarjat;51.  Ir-responsabbiltà għat-tħejjija ta’ aġenda, skedi ta’ żmien, dokumenti tekniċi; proċeduri, avviżi u minuti ta’ laqgħat;52.  Ir-responsabbiltà għal kwistjonijiet ta’ protokoll u għall-komunikazzjoni ma’ gvernijiet, korpi internazzjonali oħra, u ma’ korpi nazzjonali interessati fix-xogħol tal-ICAC.53.  Għandu:54.  Jirrappreżenta lill-Kumitat Permanenti f’arranġamenti mal-gvernijiet ospitanti għal laqgħat tal-Kumitat Konsultattiv.55.  Jassenja assistenza teknika lil kumitati f’laqgħat tal-Kumitat Konsultattiv b’konsultazzjoni mal-gvernijiet ospitanti.56.  Iħejji għall-kunsiderazzjoni tal-Kumitat Permanenti baġit annwali ddettaljat li għandu jinkludi l-intestaturi li ġejjin: Salarji; kontribuzzjonijiet tal-pensjoni; vjaġġi u sussistenza; tagħmir tal-uffiċċju, kera u rati, u jipprovdi indikazzjoni tar-riżorsi tal-persunal li għandhom ikunu ddedikati għall-amministrazzjoni, l-attivitajiet tekniċi u attivitajiet oħrajn.57.  Iħejji għall-kunsiderazzjoni tal-Kumitat Permanenti skala ta’ valutazzjonijiet proposta.58.  Jipprovdi, fuq bażi ta’ kull tliet xhur, dettalji tan-nefqa s’issa mqabbla mal-baġit approvat.59.  Għandu jkun responsabbli għal dmirijiet jew responsabbiltajiet oħra kif jiġu assenjati lilu minn żmien għall-ieħor mill-Kumitat Konsultattiv jew mill-Kumitat Permanenti.Taqsima 2Għandha tkun ir-responsabbiltà tas-Segretarjat:a. Li jitlob mingħand gvernijiet membri it-tagħrif dettaljat fl-Artikolu IX kif ukoll dak it-tagħrif speċjali li jista’ jkun mitlub mill-Kumitat Konsultattiv jew mill-Kumitat Permanenti.b. Li jiżviluppa u jżomm arranġamenti għall-iskambju ta’ tagħrif relatat max-xogħol tal-ICAC ma’ gvernijiet mhux membri, organizzazzjonijiet internazzjonali oħrajn, u korpi privati.c. Li jħejji, jippubblika u jqassam Bulettin Statistiku ta’ Kull Tliet Xhur [il-frekwenza ta’ din il-pubblikazzjoni inbidlet għal darbtejn fis-sena bl-azzjoni tat-43 Laqgħa Plenarja], Reviżjoni kull Xahar tas-Sitwazzjoni Dinjija [il-frekwenza ta’ din il-pubblikazzjoni inbidlet għal kull xahrejn b’azzjoni tat-43 Laqgħa Plenarja], u Sqarrija għall-Istampa bbażata fuq dan, skont ir-regoli preskritti mill-Kumitat Konsultattiv jew mill-Kumitat Permanenti.d. Li jħejji rapporti u analiżi oħrajn ta’ dan it-tip kif ikun meħtieġ mill-Kumitat Konsultattiv, il-Kumitat Permanenti, is-sottokumitati, jew gruppi ta’ ħidma stabbiliti skont l-Artikolu VI, Taqsima 1.e. Li jinnotifika lill-gvernijiet membri dwar laqgħat tal-Kumitat Konsultattiv, il-Kumitat Permanenti, u s-sottokumitati. Id-Direttur Eżekuttiv għandu jiddeċiedi lil min jinnotifika dwar laqgħat oħrajn.Taqsima 3a. L-istqarrijiet għall-istampa jew dokumenti oħrajn bl-għan li jesprimu l-fehmiet jew l-opinjonijiet tal-ICAC jistgħu jinħarġu biss bl-approvazzjoni tal-Kumitat Konsultattiv jew tal-Kumitat Permanenti, kif xieraq.b. Id-dikjarazzjonijiet jew l-artikli ppubblikati mis-Segretarjat fuq l-inizjattiva tiegħu stess għandu jkollhom dikjarazzjoni ta’ ċaħda ta’ kull responsabbiltà min-naħa tal-ICAC.Taqsima 4Għandha tkun ir-responsabbiltà tal-gvernijiet membri li jinnominaw aġenzija nazzjonali tal-koordinazzjoni li għandha sservi bħala l-punt ta’ kuntatt ewlieni mas-Segretarjat.ARTIKOLU VIII – PROĊEDURI FISKALITaqsima 1Is-sena finanzjarja tal-ICAC għandha tibda fl-1 ta’ Lulju.Taqsima 2Għal kull sena finanzjarja għandhom jiġu sottomessi baġit ta’ nefqa u skala ta’ valutazzjonijiet tal-gvernijiet membri mid-Direttur Eżekuttiv lill-Kumitat Permanenti, li għandu jkun intitolat li jemendhom kollha jew li jemenda parti minnhom u li l-azzjoni tiegħu fuqhom għandha tkun finali sakemm ma tiġix mibdula mill-Kumitat Konsultattiv.Taqsima 3 - Kontabbiltàa. In-nefqiet għandhom jiġu debitati mill-kontijiet tas-sena finanzjarja li fiha l-pagamenti attwalment isiru.b. L-irċevuti għandhom jiġu kkreditati fil-kontijiet tas-sena finanzjarja li fiha l-fondi jiġu attwalment irċevuti.c. Is-Segretarjat għandu jħejji u jissottometti lill-Kumitat Permanenti dikjarazzjonijiet ta’ kull tliet xhur tal-pożizzjoni finanzjarja attwali tal-ICAC sa mit-30 ta’ Settembru, il-31 ta’ Diċembru, il-31 ta’ Marzu u t-30 ta’ Ġunju.Taqsima 4 - Awditjara. Il-Kumitat Permanenti għandu jżomm awditur ta’ reputazzjoni rikonoxxuta u jara li l-kontijiet tal-ICAC jiġu awditjati mill-inqas darba fis-sena.b. Ma’ kull bidla fil-kariga tad-Direttur Eżekuttiv, il-Kumitat Permanenti jista’ jordna li jsir awditjar speċjali.c. Ir-rapport ta’ kull awditur għandu jiġi sottomess lill-Kumitat Permanenti u lill-Aġenziji ta’ Koordinazzjoni għall-approvazzjoni fil-laqgħa li jmiss tal-Kumitat Permanenti wara li s-Segretarjat jirċievi r-rapport.Taqsima 5 - Fondia. Sakemm ma jingħatawx struzzjonijiet mod ieħor mill-Kumitat Permanenti, il-fondi kollha rċevuti mill-ICAC għandhom imorru f’Fond ta’ Ħidma. Il-Kumitat Permanenti minn żmien għall-ieħor għandu jiddetermina ammont limitu ta’ dollari għaċ-ċekkijiet miktuba fuq il-Fond ta’ Ħidma mis-Segretarjat, li għalih jew għal ammont ogħla minnu tkun meħtieġa approvazzjoni bil-miktub mill-President tal-Kumitat Permanenti. L-ebda individwu, inkluż id-Direttur Eżekuttiv, ma jista’ jiffirma ċekk miktub fuq kwalunkwe kont tal-Kumitat għalih jew għaliha.b. Huwa awtorizzat Fond ta’ Riżerva fl-ammont li għandu jiġi stabbilit minn żmien għall-ieħor mill-Kumitat Permanenti. It-teħid ta’ ammonti mill-Fond ta’ Riżerva jista’ jkun awtorizzat mill-Kumitat Permanenti, iżda biss meta l-flejjes disponibbli fil-Fond ta’ Ħidma ma jkunux biżżejjed biex ikopru impenji jew obbligazzjonijiet tal-ICAC. Kull teħid ta’ flus mill-Fond ta’ Riżerva għandu jkun awtorizzat għal ammont u żmien speċifiku.Taqsima6 - InvestimentIl-fondi li jkunu jeċċedu r-rekwiżiti attwali jistgħu jiġu investiti f’titoli ta’ sigurtà ewlenin li jġibu d-dħul f’dollari għal żmien qasir jew jistgħu jiġu ddepożitati f'kontijiet li jħallu l-interessi assigurati federalment, kif ordnat mill-Kumitat Permanenti.Taqsima 7 – Disponiment tal-Assia. L-għamara u t-tagħmir tal-uffiċċju li ma jkunux għadhom meħtieġa mill-ICAC jistgħu jitneħħew skont il-proċeduri approvati mill-Kumitat Permanenti.b. Jekk f’kwalunkwe ħin, ix-xoljiment tal-ICAC ikun jidher imminenti, il-Kumitat Permanenti għandu jiddeċiedi kif l-aħjar jissodisfa l-obbligazzjonijiet finanzjarji pendenti tal-ICAC u jiddisponi mill-assi kollha li jkun fadal.c. Kull assi li jibqa’, wara li jkunu ġew sodisfatti l-obbligazzjonijiet finanzjarji kollha, għandhom jiġu proratati lill-gvernijiet membri li l-valutazzjonijiet tagħhom ikunu tħallsu kollha proporzjonalment mal-ammont attwalment ikkontribwit minn kull wieħed minnhom matul is-sena finanzjarja attwali u t-tliet snin finanzjarji preċedenti.Taqsima 8 – Pjan tal-Irtirara. Il-Kumitat Permanenti huwa awtorizzat sabiex jistabbilixxi pjan ta’ rtirar għall-membri full-time tas-Segretarjat.b. Jekk jiġi stabbilit pjan bħal dan,60.  (1) L-ICAC għandu jagħti kontribuzzjonijiet annwali lill-pjan mill-inqas ugwali għal, iżda mhux aktar mid-doppju tal-kontribuzzjonijiet annwali tal-impjegati parteċipanti.61.  (2) Il-pjan jista’ jiġi mibdul jew ma jitkompliex mill-Kumitat Permanenti. Fil-każ li l-pjan ma jitkompliex jew fil-każ tax-xoljiment tal-ICAC, kull impjegat parteċipant għandu jirċievi rifużjoni, kemm tal-kontribuzzjonijiet tiegħu u kemm tal-kontribuzzjonijiet tal-ICAC għalih bl-imgħax li jkun akkumula fuqhom.ARTIKOLU IX – L-GĦOTI TA’ INFORMAZZJONITaqsima 1Il-gvernijiet, permezz tal-aġenziji ta’ koordinazzjoni tagħhom, għandhom jipprovdu dik l-informazzjoni disponibbli li tista’ tkun meħtieġa sabiex jitwettaq il-programm ta’ ħidma. Informazzjoni ta’ dan it-tip għandha tintbagħat direttament lis-Segretarjat bl-aktar mezz effiċjenti malli ssir disponibbli.Taqsima 2L-informazzjoni li ġejja għandha tingħata kull xahar sakemm ma jiġix indikat mod ieħor, iżda d-dejta dwar regolamenti għandha tintbagħat biss meta ssir bidla jew meta mitlub speċifikament mis-Segretarjat.a. Il-kwantitajiet ta’ lent tal-qoton f’unitajiet lokali, li jinkludu, fejn possibbli, tqassim skont it-tulijiet medji bażiċi tal-fibri li ġejjin: inqas minn 3/4", 3/4" sa 1-3/8", 1-3/8" u aktar, jew l-ekwivalenti metriċi tagħhom.62.  Il-ħażniet klassifikati skont il-pajjiż fejn ikunu tkabbru, fl-aħħar ta’ kull xahar:63.  f’imtieħen u stabbilimenti oħrajn ta’ konsum,64.  f’imħażen pubbliċi u privati, fi transitu fil-pajjiż, u l-postijiet l-oħrajn kollha ġewwa l-pajjiż.65.  Magni għall-ħalġ tal-qoton (jew magni tal-ippressar),66.  L-importazzjonijiet, klassifikati skont il-pajjiż fejn ikunu tkabbru, jew, jekk ma jkunx disponibbli, skont il-pajjiż tal-oriġini.67.  Il-konsum, klassifikat skont il-pajjiż tat-tkabbir, meta jkun possibbli:68.  f’imtieħen li jduru u fabbriki oħrajn,69.  fid-djar (stima annwali).70.  Maħruq jew meqrud b’mod ieħor (stima annwali)71.  Esportazzjonijiet, klassifikati skont il-pajjiż ta’ destinazzjoni, u fejn possibbli skont il-varjetà.72.  Esportazzjonijiet mill-ġdid, klassifikati skont il-pajjiż ta’ destinazzjoni.b. L-indikazzjonijiet tal-produzzjoni antiċipata bħaż-żona tal-qoton li għandha tiġi mħawla, il-bejgħ tal-fertilizzanti, id-distribuzzjoni taż-żerriegħa għaż-żrigħ, l-intenzjonijiet tal-bdiewa li jiżirgħu l-qoton, il-kontrolli taż-żoni mill-gvernijiet u l-għanijiet.c. Il-previżjonijiet u l-istimi ta’ żoni mħawwla u maħsuda, produzzjoni għal kull ettaru, u l-produzzjoni skont il-varjetajiet, malli jkunu disponibbli, mill-inqas darba fiż-żmien taż-żrigħ u darba meta l-uċuħ tar-raba’ jimmaturaw. It-tagħrif dwar l-uċuħ tar-raba’ preferibbilment għandu jkun f’termini ta’ lent tal-qoton iżda meta tkun disponibbli biss dejta dwar il-qoton tajjeb għaż-żrigħ, għandha tingħata xi indikazzjoni tal-produzzjoni ta’ lent .d. Statistika għal kull xahar, għal kull tliet xhur u għal kull sena, liema waħda tkun l-aktar konvenjenti, dwar il-produzzjoni, l-importazzjonijiet skont il-pajjiż tal-oriġini u l-esportazzjonijiet skont il-pajjiż ta’ destinazzjoni, preferebbilment f’unitajiet ta’ kwantità, ta’ ħajt tal-qoton u drappijiet.e. L-aġenziji ta’ koordinazzjoni huma mitluba li jirrapportaw immedjatament, esklussivament mir-rapport regolari ta’ kull xahar, il-bidliet kollha fir-regolamenti tal-gvern li jaffettwaw il-qoton.Taqsima3Il-gvernijiet għandhom jikkooperaw mas-Segretarjat fil-forniment ta’ informazzjoni disponibbli fejn ikun meħtieġ mill-programm ta’ ħidma dwar il-produzzjoni, importazzjonijiet, u prezzijiet ta’ fibri taċ-ċellulożi u mhux taċ-ċellulożi u drappijiet..ARTIKOLU X - LINGWITaqsima 1Il-lingwi uffiċjali u ta’ ħidma tal-ICAC għandhom ikunu l-Ingliż, il-Franċiż, l-Ispanjol, ir-Russu u l-Għarbi.Taqsima 2Għal-laqgħat tal-Kumitat Konsultattiv:a. Il-Kumitat Permanenti għandu jiddeċiedi liema faċilitajiet għall-interpretazzjoni għandu jipprovdi l-ICAC. L-ICAC m’għandux iġarrab spejjeż mhux inklużi fil-baġit b’rabta ma’ dawn il-faċilitajiet.b. Id-dikjarazzjonijiet formali minn gvernijiet membri għandhom jiġu sottomessi mill-gvern li joriġinaw mingħandu f’mill-inqas lingwa uffiċjali waħda.Taqsima 3Għal raġunijiet prattiċi biss, l-Ingliż normalment se jintuża f’laqgħat tal-Kumitat Permanenti u korpi subordinati.Taqsima 4a. Dawn li ġejjin għandhom jiġu ppubblikati bl-Ingliż, bil-Franċiż u bl-Ispanjol:-  Rekords sommarji ta’ diskussjonijiet fil-laqgħat tal-Kumitat Konsultattiv-  Reviżjoni ta’ kull Xahar tas-Sitwazzjoni Dinjija tal-Qoton [il-frekwenza ta’ din il-pubblikazzjoni inbidlet għal darba kull xahrejn bl-azzjoni tat-43 Laqgħa Plenarja]-  Il-minuti tal-Kumitat Permanenti [it-traduzzjoni għall-Franċiż u l-Ispanjol ġiet sospiża bl-azzjoni tat-43 Laqgħa Plenarja]b. Dawn li ġejjin għandhom jiġu ppubblikati fil-lingwi uffiċjali kollha:-  Ir-Reviżjoni Annwali tas-Sitwazzjoni Dinjija tal-Qoton-  Ir-Rapport tal-President tal-Kumitat Permanenti-  Ir-Rapport tad-Direttur Eżekuttiv-  Id-dikjarazzjoni finali tal-Laqgħa Plenarjac. Il-Kumitat Permanenti għandu jiddetermina liema dokumenti oħrajn ta’ natura sostantiva għandhom jiġu stampati f’diversi lingwi billi jqis kemm huma utli għall-membri u l-implikazzjonijiet baġitarji.ARTIKOLU XI - VOTAZZJONITaqsima 1a. Fit-teħid tad-deċiżjonijiet tagħhom il-Kumitat Konsultattiv u l-Kumitat Permanenti għandhom ifittxu l-unanimità.b. Fil-każ li ma jkunx jista’ jinkiseb kunsens fil-Kumitat Permanenti, il-kwistjoni li tkun qed tiġi kkunsidrata tista’ tiġi riferita għall-Kumitat Konsultattiv, sakemm ma jiġix speċifikat f’dawn ir-regolamenti jew f’regolamenti oħrajn tal-ICAC, li l-kwistjoni għandha titpoġġa għall-votazzjoni fil-Kumitat Permanenti. Il-Kumitat Konsultattiv għandu jipproċedi b’kunsens. Fil-każ li ma jinkisibx kunsens fil-Kumitat Konsultattiv, il-kwistjoni għandha titpoġġa għall-votazzjoni fuq talba ta’ kwalunkwe delegat, u f'dan il-każ l-adozzjoni ta’ kull rakkomandazzjoni jew proposta għandha teħtieġ l-approvazzjoni ta’ maġġoranza ta’ żewġ terzi tal-gvernijiet membri preżenti meta ssir il-votazzjoni.c. Kull gvern membru għandu jkun intitolat għal vot wieħed.d. Astensjoni m’għandhiex tkun meqjusa bħala vot.e. Il-votazzjoni normalment għandha ssir billi l-membri jgħollu idejhom sakemm il-maġġoranza tal-membri preżenti u li jkunu se jivvutaw ma jitolbux votazzjoni b'sejħa tal-ismijiet. Għandha ssir votazzjoni permezz ta’ vot sigriet meta din tkun mitluba minn kwalunkwe membru.ARTIKOLU XII – KOOPERAZZJONI MA’ ORGANIZZAZZJONIJIET OĦRAJNTaqsima 1a. L-ICAC għandu jikkoopera ma’ organizzazzjonijiet oħrajn, pubbliċi jew privati, nazzjonali jew internazzjonali. Il-Kumitat Permanenti għandu jiddetermina l-organizzazzjonijiet u n-natura u l-limitu ta’ din il-kooperazzjoni.b. Dawn l-organizzazzjonijiet, kif ukoll gvernijiet mhux membri u l-pubbliku, jistgħu, bl-approvazzjoni tal-gvern ospitanti, jiġu mistiedna biex jattendu f’sessjonijiet tal-Kumitat Konsultattiv. Il-parteċipazzjoni fil-laqgħat għandha tkun ibbażata fuq dawk il-termini li jista’ jippreskrivi l-Kumitat Konsultattiv jew il-Kumitat Permanenti.ARTIKOLU XIII - EMENDIDawn ir-Regoli u r-Regolamenti jistgħu jiġu emendati biss mill-Kumitat Konsultattiv sakemm ma jiġux speċifikament riferiti għal emenda lill-Kumitat Permanenti.ARTIKOLU XIV - SUPERSESSJONIDawn ir-Regoli u r-Regolamenti adottati fis-16 ta’ Ġunju 1972 jissostitwixxu kull att, riżoluzzjoni, jew Regoli u Regolamenti preċedenti li mhumiex konsistenti mad-dispożizzjonijiet tagħhom.RENDIKONT FINANZJARJU LEĠIŻLATTIV1. QAFAS TAL-PROPOSTA/INIZJATTIVATitolu tal-proposta/inizjattivaProposta għal Deċiżjoni tal-Kunsill dwar l-adeżjoni tal-UE fil-Kumitat Konsultattiv Internazzjonali tal-Qoton (ICAC)Qasam/oqsma ta’ politika kkonċernat(i) fl-istruttura tal-ABM/ABB.Relazzjonijiet esterni, Żvilupp u relazzjonijiet mal-Istati tal-AKP. Obbligi fil-konfront ta’ organizzazzjonijiet internazzjonali tal-prodotti bażiċi.In-natura tal-proposta/inizjattivaAtt leġiżlattiv biex jippermetti li l-UE ssir membru fil-Kumitat Konsultattiv Internazzjonali tal-Qoton (ICAC)Għan(ijiet)L-adeżjoni tal-UE fl-ICAC għandha tiġi meqjusa fil-kuntest tal-approċċ ġenerali tal-UE fil-parteċipazzjoni fil-Korpi Internazzjonali tal-Prodotti Bażiċi (ICBs), bħala għodda li tiffaċilita l-kummerċ u r-relazzjonijiet kummerċjali bejn l-importaturi u l-esportaturi. Id-deċiżjoni li tipparteċipa fi ftehimiet ta’ dan it-tip, li huma meqjusa bħala mod kif jiġi ffaċilitat l-iżvilupp, hija bbażata fuq analiżi dettaljata tal-għanijiet tagħhom, li ġew identifikati kif ġej: kummerċ, faċilitazzjoni tat-trasparenza fil-kummerċ tal-qoton, appoġġ lill-membri sabiex jibdew u jiżviluppaw ekonomija sostenibbli tal-qoton, u forum għall-konsultazzjonijiet bejn il-Gvernijiet. Il-proposta u l-għanijiet tagħha huma konsistenti ma’ strumenti finanzjarji oħrajn għall-parteċipazzjoni tal-UE f’organizzazzjonijiet internazzjonali.Ġustifikazzjoni tal-proposta/inizjattivaL-inizjattiva se tippermetti lill-UE sabiex tipparteċipa u taġixxi bħala membru sħiħ fil-ħidma tal-organizzazzjoni internazzjonali fuq il-qoton, b’konformità max-xewqat espressi diversi drabi mill-Istati Membri.Dewmien u impatt finanzjarjuL-ebda limitu ta’ żmien mhuwa previst għas-sħubija tal-UE fl-ICAC. Se tkun dovuta kontribuzzjoni annwali.Metodu(i) ta’ ġestjoni previst(i)Il-parteċipazzjoni diretta tal-Kummissjoni fil-ħidma tal-ICAC permezz ta’ kompetenza esklussiva skont il-bażi legali ta’ din il-proposta (Artikoli 207 tat-TFUE).2. MIŻURI TA’ ĠESTJONI2.1. Regoli għall-monitoraġġ u r-rappurtarFil-kapaċità tagħha bħala rappreżentant u kelliem għall-UE, il-Kummissjoni regolarment tippreżenta rapport dwar il-ħidma u l-attivitajiet tagħha kemm fi ħdanha u kemm fil-Kunsill fil-qafas tal-Grupp ta’ Ħidma dwar il-Prodotti Bażiċi PROBA.2.2. Sistema ta’ ġestjoni u ta’ kontrollIl-Kummissjoni hija infurmata dwar u ssegwi, fuq bażi kostanti, il-ġestjoni amministrattiva u finanzjarja tal-ICAC.2.3. Miżuri ta’ prevenzjoni ta’ frodi u irregolaritajietL-ICAC joffri l-garanzija li l-OLAF (Uffiċċju Ewropew Kontra l-Frodi) jew kwalunkwe servizz finanzjarju ieħor jista’ jkollu aċċess għall-kontijiet tiegħu u jwettaq awditjar jew verifiki jekk dan ikun mixtieq mill-Kummissjoni. L-ICAC jintrabat li jiżgura kull spezzjoni, investigazzjoni jew żjara fl-istabbilimenti tiegħu.3. STIMA TAL-IMPATT FINANZJARJU TAL-PROPOSTA/INIZJATTIVA3.1. Intestatura(i) tal-qafas finanzjarju multiannwali u l-linja(i) tal-baġit tan-nefqa affettwata/iIntestatura tal-baġit 21 07 04 – Ftehimiet dwar il-Prodotti Bażiċi3.2. L-Impatt stmat fuq in-nefqa3.2.1. Sommarju tal-impatt stmat fuq in-nefqaL-ewwel kontribuzzjoni annwali għandha tkun madwar USD 360 000. Il-kontribuzzjoni hija kkalkolata fuq bażi annwali bħala funzjoni tan-numru ta’ membri tal-ICAC (parti fissa) u l-volum tal-qoton mhux maħdum ikkummerċjalizzat minn kull membru (parti varjabbli). Din tista’ tvarja xi ftit minn sena għall-oħra; s’issa mhi prevista l-ebda bidla kbira.3.2.2.3.3. Impatt stmat fuq id-dħul: le1. QAFAS TAL-PROPOSTA/INIZJATTIVA1.1. It-titolu tal-proposta/inizjattivaProposta għal Deċiżjoni tal-Kunsill dwar l-adeżjoni tal-UE fil-Kumitat Konsultattiv Internazzjonali tal-Qoton (ICAC)1.2. Qasam/oqsma ta’ politika kkonċernat(i) fl-istruttura ABM/ABB.[3]Relazzjonijiet Esterni, Żvilupp u relazzjonijiet mal-Istati AKP. Obbligi fil-konfront ta’ organizzazzjonijiet internazzjonali tal-prodotti bażiċi.1.3. In-natura tal-proposta/inizjattivaX Il-proposta/inizjattiva tirrigwarda azzjoni ġdida( Il-proposta/inizjattiva tirrigwarda azzjoni ġdida wara proġett pilota/azzjoni ta’ tħejjija [4]( Il-proposta/inizjattiva hija relatata mal-estensjoni ta’ azzjoni eżistenti( Il-proposta/inizjattiva tirrigwarda azzjoni diretta mill-ġdid lejn azzjoni ġdida1.4. Għan(ijiet)1.4.1. L-għan(ijiet) strateġiku/strateġiċi multiannwali tal-Kummissjoni fil-mira tal-proposta/inizjattivaFil-kuntest tal-ABM din il-proposta hija mfassla sabiex tilħaq l-għan li tiżviluppa r-rwol tal-Kummissjoni bħala punt fokali intelletwali għall-iżvilupp permezz tal-parteċipazzjoni diretta u effettiva tagħha fid-dibattitu internazzjonali dwar il-qoton.1.4.2. L-għan(ijiet) speċifiċi u l-attività(jiet) tal-ABM/ABB ikkonċernatiGħan speċifiku Nru 4: il-promozzjoni tas-sostenibbiltà fil-kummerċ ta’ prodott bażiku magħżulAttivita(jiet) tal-ABM/ABB ikkonċernati: 21 07 azzjonijiet ta’ kooperazzjoni fl-iżvilupp u programmi ad-hoc1.4.3. Ir-riżultat(i) u l-impatt mistennijaSpeċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira.Il-proposta se tagħti lill-Kummissjoni kompetenza esklussiva sabiex taġixxi f’isem l-UE biex tesprimi l-politika u l-pożizzjoni tagħha dwar l-attivitajiet tal-ICAC b’konformità mal-Linji Gwida wesgħin tal-UE. Għalhekk huwa fl-interess tal-Kummissjoni li tipproponi din id-deċiżjoni b'mod konformi mar-rwol istituzzjonali tagħha u x-xewqat espressi diversi drabi mill-Istati Membri.L-impatt prinċipalment se jaffettwa lill-azzjoni strateġika tal-ICAC u l-ġestjoni tiegħu.Il-kontribuzzjoni tal-UE se tikkontribbwixxi għall-baġit amministrattiv u operattiv tal-ICAC.1.4.4. Indikaturi tar-riżultati u l-impattSpeċifika l-indikaturi għall-monitoraġġ tal-implimentazzjoni tal-proposta/inizjattivaMinħabba li dawn huwa korp internazzjonali tal-prodotti bażiċi, m’hemm l-ebda indikatur reali li jista’ jintuża biex jitkejjel t-twettiq tal-proposta. Madankollu wieħed jista’ jikkunsidra r-rieda tal-membri li jkomplu kooperazzjoni internazzjonali bħala indikatur pożittiv u sodisfaċenti. Il-progress lejn politika ta’ sostenibbiltà wkoll jista’ jiġi interpretat bħala indikatur pożittiv.1.5. Raġunijiet għall-proposta/inizjattiva1.5.1 Rekwiżit(i) li għandhom jiġu sodisfatti fi żmien qasir jew fit-tulIl-ħlas tal-kontribuzzjoni annwali.1.5.2. Il-valur miżjud tal-involviment tal-UEL-involviment tal-UE u l-konsistenza tal-azzjonijiet tagħha mal-politika tagħha. Il-promozzjoni tal-kooperazzjoni bejn l-Istati Membri filwaqt li jissaħħu r-rwol u l-kompetenza tagħhom. In-nuqqas ta’ Korp Internazzjonali Komunitarju bħal dan jikkumplika u saħansitra jxekkel il-kooperazzjoni, li mbagħad tista’ tnaqqas il-kooperazzjoni fir-rigward tal-qoton. Is-sħubija tal-UE tistabbilizza s-sħubija tal-ICAC u tiżgura l-istatus tiegħu.1.5.3. Tagħlimiet miksuba minn esperjenzi simili fil-passatL-esperjenza tal-parteċipazzjoni tal-UE fl-ICB hija waħda pożittiva u apprezzata mill-ICBs.1.5.4. Il-koerenza u s-sinerġija possibbli ma’ strumenti rilevanti oħrajnIs-sinerġija ma’ programmi ta’ kooperazzjoni għall-iżvilupp dwar il-qoton (fil-qafas tas-Sħubija UE-Afrika dwar il-Qoton) għandha tissaħħaħ permezz tas-sħubija attiva tal-ICAC.1.6. Dewmien u impatt finanzjarju( Proposta/inizjattiva għal perjodu ta’ żmien limitat( Proposta/inizjattiva fis-seħħ minn( Impatt finanzjarju minnX Proposta/inizjattiva għal perjodu ta’ żmien illimitatImplimentazzjoni b’perjodu inizjali mill-2012 sal-2012, segwit minn operazzjoni fuq skala sħiħa.1.7. Metodu/i ta’ ġestjoni previst/i[5]X Ġestjoni diretta ċentralizzata mill-Kummissjoni( Ġestjoni indiretta ċentralizzata bid-delega ta’ kompiti implimentattivi lil:( aġenziji eżekuttivi( korpi stabbiliti mill-Komunitajiet[6]( korpi nazzjonali pubbliċi/korpi b’missjoni ta’ servizz pubbliku( persuni inkarigati mill-eżekuzzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku kkonċernat skont l-Artikolu 49 tar-Regolament Finanzjarju( Ġestjoni kondiviża mal-Istati Membri( Ġestjoni deċentralizzata ma’ pajjiżi terzi( Ġestjoni konġunta ma’ organizzazzjonijiet internazzjonali (li għandhom jiġu speċifikati)2. MIŻURI TA’ ĠESTJONI2.1. Regoli għall-monitoraġġ u r-rappurtarGħandhom jiġu speċifikati l-frekwenza u l-kundizzjonijiet.Fil-kapaċità tagħha bħala rappreżentant u kelliem għall-UE, il-Kummissjoni tippreżenta rapport regolarment dwar il-ħidma u l-attivitajiet tagħha kemm fi ħdanha u kemm fil-Kunsill fil-qafas tal-Grupp ta’ Ħidma dwar il-Prodotti Bażiċi PROBA. Il-parteċipazzjoni tal-Kummissjoni issir f’laqgħat tal-forum rilevanti 5 sa 6 darbiet f’sena.2.2. Sistema ta’ ġestjoni u ta’ kontroll2.2.1. Riskju/i identifikat(i)Ix-xoljiment tal-Organizzazzjoni (pjuttost improbabbli)2.2.2. Metodu/i ta’ kontroll previstiId-delegazzjoni tal-Kummissjoni, bħala membru tal-Kumitat Konsultattiv tal-Kumitat Permanenti, għandha setgħat ta’ kontroll u ta’ ġestjoni. Iż-żewġ kumitati t-tnejn jiddiskutu u japprovaw il-baġit amministrattiv. Il-kontijiet kollha huma disponibbli għall-membri u jitwettaq awditjar darba fis-sena.2.3. Miżuri ta’ prevenzjoni ta’ frodi u irregolaritajietGħandhom jiġu speċifikati l-miżuri eżistenti jew dawk previsti għall-prevenzjoni u għall-protezzjoniL-ICAC joffri l-garanzija li l-OLAF (Uffiċċju Ewropew Kontra l-Frodi) jew kwalunkwe servizz finanzjarju ieħor jista’ jkollu aċċess għall-kontijiet tiegħu u jwettaq awditjar jew verifiki jekk ikun mixtieq mill-Kummissjoni.L-ICAC jintrabat li jiżgura kull spezzjoni, investigazzjoni jew żjara fl-istabbilimenti tiegħu.3. IMPATT FINANZJARJU STMAT TAL-PROPOSTA/INIZJATTIVA3.1. Intestatura(i) tal-qafas finanzjarju multiannwali u l-linja(i) tal-baġit tan-nefqa affettwata/i-  Linji tal-baġit tan-nefqa eżistentiSkont l-ordni tal-intestaturi u linji tal-baġit tal-qafas finanzjarju multiannwali.Intestatura tal-qafas finanzjarju multiannwali | Intestatura tal-baġit | Tip ta’ nefqa | Kontribuzzjoni |Numru [Deskrizzjoni] | DA/NDA ([7]) | Minn pajjiżi tal-EFTA[8] | mill-pajjiżi kandidati[9] | minn pajjiżi terzi | fis-sens tal-Artikolu 18(1)(aa) tar-Regolament Finanzjarju |21.07.04 Ftehim dwar Komodità | LE | LE | LE | IVA/LE |-  Intestaturi tal-baġit ġodda mitlubaSkont l-ordni tal-intestaturi u linji tal-baġit tal-qafas finanzjarju multiannwali .Intestatura tal-qafas finanzjarju multiannwali | Intestatura tal-baġit | Tip ta’ nefqa | Kontribuzzjoni |Numru [Intestatura] | Differenzjata/mhux differenzjata | minn pajjiżi tal-EFTA | mill-pajjiżi kandidati | minn pajjiżi terzi | fis-sens tal-Artikolu 18(1)(aa) tar-Regolament Finanzjarju |IVA/LE | IVA/LE | IVA/LE | IVA/LE |3.2. L-Impatt stmat fuq in-nefqa3.2.1. Sommarju tal-impatt stmat fuq in-nefqaF’miljuni ta’ euro (sa 3 ċifri wara l-punt deċimali)Intestatura tal-qafas finanzjarju multiannwali | Numru | [Intestatura] |F’miljuni ta’ EUR (sa 3 ċifri wara l-punt deċimali)( Il-karigi tal-pjan tal-istabbiliment (uffiċjali u aġenti temporanji) |21 01 01 01 (Kwartieri Ġenerali u l-Uffiċċji ta’ Rappreżentanza tal-Kummissjoni) | 1 | 1 | 1 | 1 | 1 | 1 | 1 |XX 01 01 02 (Delegazzjonijiet) |XX 01 05 01 (Riċerka indiretta) |10 01 05 01 (Riċerka diretta) |( Persunal estern (f’unità Ekwivalenti għal Full Time: FTE)[13] |XX 01 02 01 (CA, INT, SNE mill-"pakkett globali") |XX 01 02 02 (CA, INT, JED, LA u SNE fid-delegazzjonijiet) |10 01 05 02 (CA, INT, SNE - Riċerka diretta) |Intestaturi tal-baġit oħra (speċifika) |TOTAL |XX huwa l-qafas politiku tat-titolu tal-baġit ikkonċernat.Ir-riżorsi umani meħtieġa għandhom ikunu koperti minn persunal mid-DG li jkunu diġà inkarigati bl-amministrazzjoni ta’ din l-azzjoni u/jew jitqassmu mill-ġdid fid-DĠ, ikkumplimentati skont il-każ bi kwalunkwe allokazzjoni addizzjonali li tista’ tingħata lid-DĠ li jkun qed imexxi fil-qafas tal-proċedura annwali ta’ allokazzjoni fid-dawl tal-limiti baġitarji eżistenti.Deskrizzjoni tal-kompiti li għandhom jitwettqu:Uffiċjali u aġenti temporanji | Il-koordinazzjoni ta’ azzjonijiet mal-Istati Membri-Kollegament mal-politiki tal-UE relatati mal-qoton – Sehem f’laqgħat u fl-attivitajiet tal-ICAC. |Persunal estern |3.2.5. Kompatibbiltà mal-qafas finanzjarju multiannwali attwaliX Il-proposta/inizjattiva hija kompatibbli mal-qafas finanzjarju multiannwali attwali.( Il-proposta/inizjattiva se teħtieġ l-ipprogrammar mill-ġdid tal-intestatura rilevanti tal-qafas finanzjarju multiannwali.( Il-proposta/inizjattiva teħtieġ l-applikazzjoni tal-istrument tal-flessibbiltà jew reviżjoni tal-qafas finanzjarju multiannwali[16].3.2.6. Kontribuzzjonijiet ta’ partijiet terziX Il-proposta/inizjattiva ma tipprevedix il-kofinanzjament minn partijiet terziIl-proposta/inizjattiva tipprevedi l-kofinanzjament stmat hawn taħt:3.3. Impatt stmat fuq id-dħul:X Il-proposta/inizjattiva m’għandha l-ebda impatt finanzjarju fuq id-dħul.( Il-proposta/inizjattiva għandha l-impatt finanzjarju li ġej:( fuq ir-riżorsi proprji( fuq id-dħul mixxellanju[1] www.icac.org.[2] ĠU C, , p. .[3] ABM: Ġestjoni Bbażata fuq l-Attività – ABB: Ibbaġittjar ibbażat fuq l-attività[4] Kif imsemmi fl-Artikolu 49(6)(a) jew (b) tar-Regolament Finanzjarju.[5] Id-dettalji tal-modi ta’ ġestjoni u r-referenzi għar-Regolament Finanzjarju jistgħu jinstabu fuq is-sit elettroniku BudgeWeb: http://www.cc.cec/budg/man/budgmanag/budgmanag_en.html[6] Kif imsemmi fl-Artikolu 185 tar-Regolament Finanzjarju.[7] AD= Approprjazzjonijiet differenzjati /AMD= Approprjazzjonijiet Mhux Differenzjati[8] EFTA: Assoċjazzjoni Ewropea tal-Kummerċ Ħieles.[9] Il-pajjiżi kandidati, u fejn applikabbli, il-pajjiżi kandidati potenzjali mill-Balkani tal-Punent.[10] Is-sena N hija s-sena li fiha tibda l-implimentazzjoni tal-proposta/inizjattiva.[11] Għajnuna teknika u/jew amministrattiva u nefqa ta’ appoġġ tal-implimentazzjoni tal-programmi u/jew azzjonijiet tal-UE (preċedentement linji “BA”), riċerka indiretta, riċerka diretta.[12] Is-sena N hija s-sena li fiha tibda l-implimentazzjoni tal-proposta/inizjattiva.[13] IK= Impjegat Kuntrattwali, PA= persunal tal-aġenzija (“ Intérimaire” ); JED= "Jeune Expert en Délégation" (Esperti Żgħażagħ fid-Delegazzjonijiet); AL= Aġent Lokali; SNE=Espert Nazzjonali Sekondat.[14] Taħt il-limitu għal impjegati esterni minn approprjazzjonijiet operattivi (ex-linji “BA”).[15] Essenzjalment għal Fondi Strutturali, il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għas-Sajd (FES).[16] Ara l-punti 19 u 24 tal-Ftehim Interistituzzjonali.